Lemmikkinorppa nukkui kammarissa ja vietiin junalla Helsinkiin

Vielä 1930-luvulla saimaannorppia metsästettiin vapaasti, koska norppakanta oli hyvä. Pohjois-Karjalassa, Pyhäselän Nivassa, pidettiin 1930-luvun alkuvuosina jäältä pyydettyä kuuttia peräti lemmikkinäkin. Ihmisystävällistä norpanpoikasta ei raaskittu tappaa, vaan se jatkoi parin viikon kuluttua matkaa löytäjänsä Abel Martikaisen kanssa junakyydillä eläintarhaan Helsinkiin.